Diari Oficial de la Generalitat Valenciana


Sumari del DOGV 9819, del 02-04-2024 (2024/2151)

Anunci de fusió per absorció de Florida Centre de Formació Coop., V. amb Societat Cooperativa Limitada Valenciana de Enseñanza, Colegio Academia Júcar.
-------------------------------------------------------------------------------------------------------------------------------------------------------

### Dades del document

Número de DOGV
:   9819

Data del DOGV
:   02-04-2024

Secció del DOGV
:   V. ANUNCIS - C) ALTRES ASSUMPTES

Número del document
:   2024/2151


Organisme emissor
:   Florida Centre de Formació, COOP V.

Tipus de document
:   Anunci

Anunci de fusió per absorció de Florida Centre de Formació Coop., V. amb Societat Cooperativa Limitada Valenciana de Enseñanza, Colegio Academia Júcar. [2024/2151]  
En compliment del que disposa l'article 75 del Decret legislatiu 2/2015, de 15 de maig, del Consell, pel qual s'aprova el text refós de la Llei de cooperatives de la Comunitat Valenciana, i altra normativa d'aplicació, es fa pública, en virtut dels acords adoptats per les seues assemblees generals extraordinàries, les dos de data 29 de febrer de 2024, celebrades en els seus respectius domicilis socials, l'aprovació de la fusió per absorció de la Societat Cooperativa Limitada Valenciana de Enseñanza, Colegio Academia Júcar (com a cooperativa absorbida) per part de Florida Centre de Formació Coop., V. (com a cooperativa absorbent), tot això d'acord amb el projecte comú de fusió fixat en un conveni previ pels òrgans d'administració de les cooperatives afectades, acompanyat de la preceptiva memòria del Consell Rector de cada una sobre la conveniència i els efectes de la fusió projectada i de l'informe dels auditors de comptes sobre la situació econòmica i financera de les cooperatives que hi intervenen i de les persones sòcies, a conseqüència de la fusió, que igualment van ser aprovats en les indicades assemblees generals extraordinàries.  
  
La fusió va ser aprovada sobre la base dels balanços de fusió de cada una de les cooperatives afectades tancats a 31 d'agost de 2023, que van ser prèviament aprovats per les assemblees generals ordinàries de cada una de les cooperatives, i verificats pels auditors de comptes d'estes.  
Es fa constar que, de conformitat amb el que disposa l'article 75 del Decret legislatiu 2/2015, de 15 de maig, del Consell, pel qual s'aprova el text refós de la Llei de cooperatives de la Comunitat Valenciana, la fusió no podrà realitzar-se abans que transcórrega un mes des de la publicació de l'anunci de l'acord de fusió. Durant este termini, les persones titulars de crèdits ordinaris de qualsevol de les societats els crèdits de les quals hagen nascut abans de l'últim anunci de fusió, i que no estiguen adequadament garantits, podran oposar-se per escrit a la fusió, i en este cas la fusió no podrà portar-se a efecte si els seus crèdits no són enterament satisfets o suficientment garantits. Les persones creditores no podran oposar-se al pagament encara que es tracte de crèdits no vençuts.  
Així mateix, es deixa constància que, segons el que disposa l'article 65 de la Llei 27/1999, de 16 de juliol, de cooperatives, els socis de les cooperatives que es fusionen que no hagen votat a favor dels acords tindran dret a separar-se de la seua cooperativa, mitjançant un escrit dirigit al president del Consell Rector, en el termini de quaranta dies des de la publicació de l'anunci de l'acord, en els termes previstos en la legislació aplicable.  
  
 Catarroja i Alzira, 4 de març de 2024. La presidenta del Consell Rector de Florida Centre de Formació Coop., V. Florida Centre de Formació Coop., V., representada per Mercedes Elisa Aznar Jiménez, com a presidenta del Consell Rector de Societat Cooperativa Limitada Valenciana de Enseñanza, Colegio Academia Júcar: Mercedes Elisa Aznar Jiménez.